Jefferson Davis
<s>Jefferson Davis (Christian County, 3. lipnja 1808. – New Orleans, 6. prosinca 1889.), američki vojskovođa, političar, i državnik.</s><s>Davis je najbolje zapamćen kao prvi i jedini predsjednik Konfederacije Američkih Država (1861.–1865.) u vrijeme Američkog građanskog rata.</s>

<s>Biografija</s>

<s>Rani život i prva vojna karijera 
Jefferson Davis je rođen 3. listopada 1808. godine na farmi i bio je najmlađe od 10 djece Samuela i Jane Davis.</s><s>U mladosti mu se obitelj nekoliko puta selila.</s><s>Godine 1812. trajno su se naselili u Wilkinson Country, Mississippi.</s><s>Davis je 1813. godine započeo s obrazovanjem, zajedno sa sestrom Mary.</s><s>Škola mu se nalazila nekoliko kilometara od kuće.</s><s>Godine 1815. godine upisan je u Katoličku školu Sveti Toma Akvinski u Washington Countryju, Kentucky.</s>

<s>Kao kadet 1824. godine upisao se na Vojnu akademiju West Point u New Yorku.</s><s>Godine 1828. diplomirao je na West Pointu i postao drugi poručnik.</s><s>Dodijeljen mu je vojni rod pješadije i stacioniran je u utvrdi Fort Crawfordu.</s><s>Njegov prvi zadatak, 1829. godine, bio je nadgledanje siječe šume uz obalu rijeke Red River, za potrebe obnove utvrde.</s><s>Krajem iste godine premješten je u Fort Winnebago, Wisconsin.</s><s>Godine 1831. dobio je pneumoniju (upala pluća), pa je premješten nazad u Fort Crawford.</s><s>Godine 1832.</s><s>Davis je upućen u mjesto Galena, Illinois, kao zapovjednik odreda koji je trebao odvojiti rudare od zemlje koja je pripadala američkim indijancima.</s>

<s>Prvo borbeno iskustvo Davis je stekao služeći u Ratu Crnog Jastreba, 1832. godine Davis je osobno pratio Crnog Jastreba na putu u zatvor.</s><s>Godine 1833.</s><s>Davis je postao prvi poručnik.</s><s>Godine 1834. premješten je u Fort Gibson.</s>

<s>Vjenčanje, život na plantaži i ulazak u politiku 
Dana 17. lipnja 1836. godine Davis je oženio Sarah Taylor, kćer pukovnika Zacharyja Taylora (kasnijeg generala i predsjednika SAD-a).</s><s>Dana 30. lipnja 1836. godine Davis napušta vojsku.</s><s>Od svog brata Josepha Jefferson je dobio plantažu u Mississippiju.</s><s>Nakon svega tri mjeseca braka Sarah je umrla od malarije.</s><s>Jefferson je plovio po svijetu, obišao između ostalog Havanu, na Kubi i grad New York.</s><s>Zatim se vratio na plantažu i posvetio proizvodnji pamuka.</s><s>U isto vrijeme studirao je i političke znanosti.</s>

<s>Godine 1843.</s><s>Davis započinje političku karijeru.</s><s>Natjecao se, kao kandidat Demokratske stranke, za zastupnika u senatu Mississippija, ali je poražen od Seargent S. Prentissa.</s><s>U toku američkih predsjedničkih izbora 1844.</s><s>Davis je kao demokrat putovao i skupljao potporu u Mississippiju za Jamesa Knoxa Polka i Georgea Mifflina Dallasa.</s><s>Davis je 26. veljače 1845. godine oženio Varinu Howell.</s><s>Godine 1844.</s><s>Davis je izabran u Američki senat.</s>

<s>Druga vojna karijera 
Godine 1846. započinje Američko-meksički rat (1846.–1848.), Davis je u ratu vidio mogućnost proširenja SAD-a dalje na jug (Missouri kompromis), a time i proširenje broja država koje imaju robovlasnički sustav.</s><s>U srpnju 1846. godine je dao ostavku na mjesto senatora i krenuo u rat sa Meksikom.</s><s>Dana 18. srpnja 1846. godine izabran je za pukovnika dobrovoljaca iz Mississippija.</s><s>Sudjelovao je u bitci kod Monterreya, 21. – 23. rujna 1846. godine.</s><s>Davis se proslavio u bitci kod Buena Viste, 22. – 23. veljače 1847. godine.</s><s>O Davisovoj taktici u toj bitci pisalo se i u europskim novinama.</s>

<s>U svibnju 1847. godine Davis je odbio ponuđeno mjesto brigadnog generala i zapovjedanje brigadom milicije.</s><s>Smatrao je da je to protuustavno i da imenovanje dužnosnika u miliciji ima pravo svaka savezna država zasebno, a ne savezna vlada SAD-a.</s>

<s>Povratak u politiku 
U srpnju 1847. godine Davis je napustio Meksiko i vratio se u senat.</s><s>Ubrzo je Davis postao predsjednik Komiteta za vojne poslove.</s><s>Iako je izabran ponovno u senat, Davis je 1851. godine dao ostavku u senatu u rujnu 1851. godine i kandidirao se za guvernera Mississippija.</s><s>Izbori nisu bili uspješni za Davisa jer ga je porazio Henry Foote.</s>

<s>Iako je ostao bez političke funkcije, Davis se nastavio vrlo aktivno baviti politikom.</s><s>U siječnju 1852. godine sudjeluje na konvenciji o pravima država (states rights)  koja se održala u gradu Jackson, Mississippi.</s><s>U američkim predsjedničkim izborima 1852. godine Davis je držao izbornu kampanju u brojnim državama američkog Juga za demokratske kandidate Franklina Piercea i Williama Rufusa Kinga.</s><s>Kada je Pierce 1853. godine postao predsjednik SAD-a, imenovao je Davisa za ministra rata SAD-a.</s><s>Davis je četiri godine kao ministar unaprijedio i povećao vojsku.</s><s>Nakon što je Pierceu istekao mandat 1857. godine, Davis je također prestao biti ministar.</s><s>Iste godine Davis je pobijedio na novim izborima za senat.</s><s>Davis je ponovo ušao u Američki senat 4. ožujka 1857. godine.</s>

<s>U novom mandatu Davis je zbog bolesti zamalo izgubio lijevo oko.</s><s>U ljetu 1858. godine bio je na rehabilitaciji u Portlandu, Maine.</s><s>U međuvremenu se zaoštravala borba između južnih robovlasničkih i sjevernih kapitalističkih država.</s><s>Davis je bio protiv otcjepljenja južnih država i tražio politički kompromis.</s>

<s>Vodstvo Konfederacije 
Kada je Abraham Lincoln, žestoki protivnik ropstva, izabran u listopadu 1860. godine za predsjednika SAD-a, Južna Karolina se prva otcijepila od Unije.</s><s>Iako je u praksi bio protiv otcjepljenja, zbog principa Davis je 21. siječnja 1861. godine proglasio otcjepljenje Mississippija i dao ostavku u senatu.</s><s>Dana 25. siječnja 1861. godine Davis je proglašen vojnim generalom u Missippiju.</s><s>Dana 9. veljače 1861. godine predstavnici konstituirajuće konvencije u gradu Montgomery, Alabama proglasili su Davisa privremenim predsjednikom Konfederativnih Država Amerike.</s><s>Davis je inauguriran za predsjednika 18. veljače 1861. godine.</s>

<s>Davis je odmah odredio mirovnu komisiju za rješavanje spornih stvari s Unijom.</s><s>Lincoln je odbio primiti izaslanstvo Konfederacije.</s><s>Kada je Lincoln poslao oklopne brodove u utvrdu Fort Sumter, koja je bila pod vojskom Unije, Davis je naredio bombardiranje koje je započelo 12. travnja 1861. godine.</s><s>Time je započeo Američki građanski rat.</s><s>U svibnju 1861. godine glavni grad Konfederacije je postao Richmond, Virginia.</s><s>Davis je premjestio svoju rezidenciju tamo 29. svibnja 1861. godine.</s><s>Jefferson Davis je izabran za predsjednika Konfederacije 6. studenog 1861. godine, na rok od 6 godina.</s><s>Svečano je inauguriran 22. veljače 1862. godine.</s><s>Dana 31. svibnja 1862. godine imenovao je Roberta Edwarda Leeja za zapovjednika Vojske Sjeverne Virginije, najveće vojske Konfederacije na istočnom bojištu.</s><s>U prosincu iste godine obilazio je vojsku na zapadu zbog podizanja vojnog morala.</s>

<s>Davis se ubrzo našao u nezavidnoj situaciji.</s><s>Jug nije imao razvijeno gospodarstvo, vojsku, puteve, željeznicu i općenito nije bio spreman za dugotrajno ratovanje.</s><s>Davisova vjerojatno najveća greška u vođenju rata je bila opsada grada Vicksburga.</s><s>Iako se grad bilo nemoguće obraniti, Davis je dao direktnu naredbu Johnu Cliffordu Pembertonu da grad brani pod svaku cijenu, a ne evakuira.</s><s>Vicksburg je pao u ruke Unije 4. srpnja 1863. godine.</s><s>Godine 1864. ratna se situacija pogoršala i Davis je posjetio Georgiju.</s><s>Iste godine odobrio je plan kojim se predlagalo oslobođenje robova u Konfederaciji u zamjenu za službeno priznanje Konfederacije od strane Velike Britanije i Francuske.</s><s>Iako je Francuska pokazala interes za prijedlog, Britanija ga je odbacila.</s>

<s>Zatočeništvo i mirovina 
U travnju 1865. godine Davis je zajedno s članovima kabineta pobjegao iz Richmonda, koji je bio pod opsadom.</s><s>Nakon neuspješnog pokušaja bijega, Davis je uhićen u Georgiji 10. svibnja 1865. godine.</s><s>Dana 23. svibnja stavljen je željezne okove.</s><s>Iako je javno mišljenje na Sjeveru bilo za to da se Davisu omoguće bolji uvjeti u zatočeništvu, on je pušten uz jamčevinu tek u svibnju 1867. godine.</s><s>Optužnica protiv Davisa za izdaju objavljena je u svibnju 1866. godine.</s><s>Mnogi odvjetnici su Davisu besplatno ponudili svoje usluge za obranu.</s><s>I sam Davis je priželjkivao suđenje.</s><s>On je smatrao da nije učinio ništa loše i da svaka država u Uniji ima pravo da samostalnost.</s><s>Do suđenja nikada nije došlo i optužnica je konačno odbačena 25. prosinca 1868. godine.</s>

<s>Nakon puštanja iz zatvora Davis je putovao u Kanadu, na Kubu i u Europu.</s><s>Po povratku je radio kao predsjednik osiguravajuće tvrtke u gradu Memphis, Tennessee.</s><s>Godine 1875. izabran je ponovo u Američki senat, ali u njega nije ušao i odbio je tražiti amnestiju i pomilovanje.</s><s>Davis nikada nije povratio svoje državljanstvo.</s><s>Državljanstvo mu je vraćeno postumno 1978. godine.</s><s>Posljednje godine proveo je na malom imanju u blizini grada Biloxi, Mississippi.</s><s>Povremeno je putovao u Europu i po nekim državama, npr. Alabami i Georgiji.</s><s>Umro je u 81. godini života, 6. prosinca 1889. godine.</s>

<s>Djela 
Davis je napisao:
 The Rise and Fall of the Confederate Government, 1881. ("Uspon i pad Konfederacijske vlasti") 
 A Short History of the Confederate States of America, 1889. ("Kratka povijest Konfederativnih Država Amerike")</s>

<s>Zanimljivosti 
 Davis se pojavljuje u tri rada s tematikom alternativne povijesti američkog romanopisca Harryja Turtledovea.</s><s>U seriji romana Southern Victory Unija bude poražena u građanskom ratu 1862. godine i kao rezultat toga, Konfederacija opstane kao neovisna država.</s><s>Davis je ostao predsjednik Konfederacije do 1867. godine.</s><s>Nakon još jednog uspješnog južnjačkog rata protiv Unije, Davis je 1882. godine bio jedan od osnivača vigovske stranke.</s><s>U kratkoj priči Must and Shall, Lincoln je ubijen 12. srpnja 1864. godine tijekom konfederalnog napada na sjevernjačke utvrde uokolo Washingtona.</s><s>Nakon rata, osvetnički nastrojeni Sjevernjaci su dali objesiti čitavo političko i vojno vodstvo poražene Konfederacije, među njima i Davisa.</s><s>U romanu The Guns of the South, Konfederacija 1864. godine pobjedi u ratu uz pomoć južnoafričkih rasista koji su uz pomoć ukradenog vremeplova došli u prošlost iz 2013. godine kako bi osigurali nadmoć rasisičkih ideja u promjenjenoj budućnosti.</s><s>Davis ostane predsjednik Konfederacije do 1867. godine, kada na njegovo mjesto bude izabran Robert Edward Lee.</s><s>Lee postavi Davisa za ministra obrane u svojoj vladi.</s>

<s>Vanjske veze</s>

<s>Američki političari
Američki politički pisci
Američki oficiri
Američki vojni zapovjednici u Američko-meksičkom ratu
Memoaristi
Biografije, Američki građanski rat‎
Konfederativne Američke Države‎</s>

